open-index/open-wikipedia-markdown huggingface dataset:
Gangbro

**Gangbro ** er en bro utformet for fotgjengere og i noen tilfeller også for syklister. I tillegg er det ofte bygd en lukket gangbro mellom to bygninger. 

Der hvor det er motorveier og jernbaner blir det ofte bygd gangbroer og kulverter for å trygge fotgjengere og samtidig unngå å sinke trafikken. Slike anordninger er spesielt mye benyttet i tilknytning til skoler og byggefelt hvor det ferdes mye barn.

Noen broer bygges over større motorveier og elver. Da kan gangbroene bli bygd som rene hengebroer og skråstagbroer. 

## Spesielle krav
Det er spesielle krav knyttet til utforming av rekkverk på gangbroer. Rekkverkene bør være av en viss høyde og være utformet slik at barn ikke kan ramle ut mellom rekkverksspilene. Dette står i Norge beskrevet i egne rekkverksnormaler utgitt av Statens vegvesen.

## Jernbaneoverganger

I og med at det som regel er strengt forbudt å gå krysse jernbanespor er det som oftest bygd egne gangbroer eller kulverter mellom perrongene på jernbanestasjoner.

## Eksterne lenker
*
Nitrocellulose

**Nitrocellulose**, også kalt **cellulosenitrat** eller **skytebomull**, er et kraftig sprengstoff fremstilt av cellulose og salpetersyre. Stoffet anvendes blant annet som en bestanddel i dynamitt og enkelte former for røyksvakt krutt. Lavere nitreringsgrad gir for eksempel celluloid.

## Fremstilling
Nitrocellulose lages fra cellulose som behandles med en blanding av salpetersyre og svovelsyre (nitrersyre). Kilden til cellulosen er vanligvis bomull, derav navnet «skytebomull». Svovelsyren er en katalysator som sammen med salpetersyre danner nitroniumioner (NO2+). Nitronuimionene gjør en substitusjonsreaksjon med hydroksidgruppene (-OH) på cellulosen.

:3HNO3+ C6H10O5 → C6H7(NO2)3O5 + 3H2O

## Se også
* Neglelakk 
* Celluloid
* Korditt

## Referanser
Herkelås

**Herkelås** er en kolle på Tjøme i Færder kommune i Vestfold. Herkelås er med sine høye på 80,5 moh. Tjømes høyeste punkt, og det mest karakteristiske med sin stupbratte fjellside mot sørvest. Herkelås er omkring 2 meter høyere enn Holtekjæråsen som ligger litt lenger sør på Tjøme. Som resten av Tjøme består Herkelås av dypbergarten larvikitt. Topografisk er Herkelås delt på langs i Store og Lille Herkelås.

På toppen av Herkelås er det flere gravrøyser fra bronsealder eller jernalder. Totalt er det registrert to gravrøyser på det høyeste punktet på fjellet, og to graver på bakkenivå ved stien mot hulen.

Fra Herkelås er det god utsikt over gårdene Holtekjær og Gjervåg, skjærgården utenfor Tjøme, samt Oslofjorden. En ser blant annet Færder fyr og øya Store Færder.

Herkelås er også kjent for Herkelåshula. Denne hula er blitt til ved at fjellet har sprukket opp og fjellblokker er flyttet slik at det er dannet et hulrom. Hula ligger på le side av det store svaberget som åsen utgjør. I hula er registrert funn etter bosetting av eldre sivilisasjon, og den er registrert som kulturminne. Herkelåshula er vanskelig å finne for ukjente.

Herkelås er turmål for lokalbefolkningen og hyttegjester.

## Referanser




## Eksterne lenker
* 
* 
* Zoombart luftfoto  over Herkelås
Æresgravlunden i Arlington

**Æresgravlunden i Arlington** (på engelsk: *Arlington National Cemetery*) er USAs mest betydningsfulle krigskirkegård. Kirkegården ligger i Arlington i Virginia, ved Potomacelva, midt imot Washington, D.C., i USA. Gravlunden ble grunnlagt under den amerikanske borgerkrigen på eiendommen til general Robert E. Lee. Her hviler soldater som mistet livet under den amerikanske revolusjon, falne fra andre verdenskrig, Koreakrigen og Vietnamkrigen, samt fra krigene i Afghanistan og Irak. Her finnes også den ukjente soldats grav.

Mer enn  er gravlagt på Arlington, som utfører nærmere 30 bisettelser hver dag.

## Gravlagte (utvalg)

* USAs 27. president, William Howard Taft (død 1930)
* USAs 35. president, John F. Kennedy (død 1963)
* Jacqueline Kennedy (død 1994), enke etter John F. Kennedy
* Robert F. Kennedy (død 1968), USAs justisminister, bror av John F. Kennedy
* Edward «Ted» Kennedy (død 2009), bror av John F. og Robert F. Kennedy
* John Basilone, krigshelt fra andre verdenskrig
* Lee Marvin, skuespiller
* Dashiell Hammett, forfatter
* Michael Collins, astronaut
* Bernt Balchen, norskfødt flyger, flypioner, oppdagelsesreisende og offiser, amerikansk statsborger fra 1931
* Joan Ruth Bader Ginsburg, høyesterettsdommer

## Referanser


## Eksterne lenker
* 
* Gravlundens offisielle nettsted  
* National Park Service om gravlunden
Darchula (distrikt)

**Darchula** er et av Nepals 75 distrikter. Darchula ligger i *den Fjernvestlige regionen*, *Mahakali sone*.

Areal er  km². Folketall i 2001 var .

Darchula ligger i *åsene* i den vestligste delen av Nepal, med vestgrense mot den indiske delstaten Uttarakhand. I nord grenser distriktet mot den kinesiske provinsen Tibet. I øst mot Bajhang, og i sør mot Baitadi.

Hovedstad er Darchula.

Distriktet skal ha 41 *landsbyutviklingskomiteer* (Village Developtment Comitee (VDC), et administrativt nivå som nærmest kan sammenliknes med ''landkommuner), og 0 bykommuner. 

Forventa levealder 56,4 år, barnedødelighet pr.  fødte 92,0. folk uten tilgang til reint drikkevann 28,8 % (tall fra 2001), leger 3 (2002).

Høykaste-befolkning 85,19 %, dalit 10,69 %, religioner utenom hinduisme oppgis offisielt til 0,1 % (tall fra 2001).

Den fjernvestlige delen av Nepal er minst utvikla og fattigst i hele landet, med flest underernærte barn og høyest andel som lever under fattigdomsgrensa.

Befolkninga i distriktet var tradisjonelt nepali-talende khas kura, som i nyere tid i stor grad har gått over til å være særlig chhetri-kaste.

## Referanser


## Eksterne lenker
* 
* Kart over Darchula-distriktet
*  Kart med helsestatistikk
Breaking Benjamin

**Breaking Benjamin** er et amerikansk alternativ metal-band. Bandet ble startet i 1998 av Benjamin Burnley (gitar og vokal) og Jeremy Hummel (trommer). Bandet byttet navn fra Breaking Benjamin til Plan 9 etter en kort periode, men i 2000 da Mark Klepaski og Aron Fink ble med i bandet, byttet de navn tilbake til Breaking Benjamin.

Benjamin Burnley fikk navnet *Breaking Benjamin* etter at han brakk en mikrofon på en nattklubb.

## Historie
I 2000 signerte bandet kontrakt med Hollywood Records. Kort etter ga de ut en EP, hvorav alle 2000 kopier av den ble solgt. Den 27. august kom de med sin første ordentlige utgivelse; *Saturate*. 

29. juni 2004 ga de ut sitt neste album, *We Are Not Alone*. Albumet inneholdt blant annet sangen «So Cold». *Phobia*, deres tredje album, ble gitt ut 8. august 2006. 

*Dear Agony*, deres fjerde album, kom ut 29. september 2009.

I 2010 annonserte bandet at de ville ta en pause på ubestemt tid p.g.a. av Benjamin Burnleys tilbakevendende sykdom.

Bandmedlemmene, Aaron Fink og Mark Klepaski, fikk i 2011 sparken fra bandet etter at de utga en remix-versjon av en sang uten tillatelse fra Burnley. 

Den 19. april 2013, bekreftet Breaking Benjamin at de var tilbake etter en tre år lang pause.

22. april 2013 annonserte Chad Szeliga at han forlater Breaking Benjamin og går til Black Label Society.

## Diskografi

#### Album:
**[[Saturate]]* (2002)
**[[We Are Not Alone]]* (2004)
**[[Phobia]]* (2006)
**[[Dear Agony]]* (2009)
**[[Shallow Bay: The Best Of Breaking Benjamin]]* (2011)
*Dark Before Dawn (2015)
*Ember (2018)
*Aurora (2022)
----

#### Singler:

* So Cold EP (2004)
* Iris (2020)
* Waiting On The Sky To Change (2022)
* Awaken (2024)

## Konserter i Norge
Bandet spilte som support-band sammen med Amorphis på Unity Arena for Volbeat i 2017. 

## Referanser

## Eksterne lenker
* 
*
«Ulven» (torpedobåt) (1878–1923)

**«Ulven»** var en torpedobåt i den norske marinen fra hun ble bygget i 1878, til hun ble utrangert i 1920, skjønt hun fra 1883 stort sett lå i opplag i et båtskur ved Karljohansvern i Horten.

Torpedovesenet fikk levert «Ulven», i den hensikt å bruke henne som minearbeidsbåt, men «Ulven» ble også utstyrt med to torpedostenger forut. På disse ble der festet «stangtorpedoer» – eksplosive ladninger som måtte føres helt inntil et fiendtlig skip, og deretter detoneres. Stangtorpedoen var et forholdsvis primitivt våpen, som dog hadde blitt brukt med en viss grad av suksess av den amerikanske ubåten CSS «Hunley» under den amerikanske borgerkrig. Våpenet var derimot foreldet og utdatert da «Ulven» fikk det montert. «Ulven» fikk siden, i likhet med den litt eldre «Rap», montert utskytningsramper for Whitehead selvgående torpedoer.

Ulven ble lagt i opplag fra 1883, deltok i nøytralitetsvernet under 1. verdenskrig og ble utrangert i 1920 – siden solgt i 1923.

## Litteratur
* Viceadmiral C. Sparre (red.) (opplysninger hentet fra *Fartøier*, av kommandørkapt. Chr. Blom, underdirektør ved marinens hovedverfts skibsbyggeri): *Norges Sjøforsvar 1814–1914* Aschehoug 1914.
* Marius Thomassen: *90 år under rent norsk orlogsflagg*, s. 126.
Taplejung (distrikt)

**Taplejung** er det nordøstligste og nest høyeste av Nepals 75 distrikter.

Taplejungs areal er 3 646 km², og befolkningen var i 2001 134 698. 

Distriktet hører til *Mechi sone* i *Østregionen*. Hovedstaden heter *Taplejung*.

Den sørlige halvdelen av distriktet hører til *ås-områdene*, mens den nordligste halvdelen er en del av det egentlige Himalaya. Her ligger Kanchenjunga, verdens 3. høyeste fjell, og Nepals nest høyeste.

I vest grenser Taplejung mot distriktet Sankhuwasabha, i nord mot Kinas provins Tibet, i øst ligger den indiske delstaten Vest-Bengal, i sørøst mot Panchthar og i sørvest mot Terhathum.

Antall distriktsutviklingskomiteer 50. Bykommuner 0.

Forventa levealder 60,7 år, barnedødelighet pr. 1 000 fødte 63,5, folk uten tilgang til reint drikkevann 9,7 % (tall fra 2001), leger 4 (2002).

Høykaste-befolkning 22,22 %, dalit 7,12 %, buddhister 18,7 %, andre religioner 44,8 % (tall fra 2001). Distriktet er et av de få i Nepal der tradisjonell lokal religion er størst.

*Limbu*-folk (som hører til Kirat-gruppa) dominerer i distriktet. Statistikken viser at fra folketellinga i 1991 til 2001 gikk tallet på hinduer ned fra 64,6 % til 36,5 %, mens «andre religioner» økte fra 20,1 % til 44,8 % (buddhister økte også med 3,4 %). Tallet på buddhister avspeiler i stor grad befolkning med tibetansk kultur, bl.a. gurung, mens «andre» er folk som holder på kirat-befolkningas tradisjonelle religion kiranti. 

Dette er også befolkningsgrupper som i stor grad har avvist det hinduiske kastesystemet. Kirat-folk var nasjonalt og religiøst undertrykt under det kongelige diktaturet fram til 990, og økninga i tallet som registrerte seg som kiranti-troende reflekterer det.

Kanchenjunga naturvernområde, oppkalt etter fjellet og med mange høye fjelltopper, dekker den nordligste halvdelen av distriktet.

## Referanser


## Eksterne lenker
* Kart over Taplejung-distriktet
* Kart med helsestatistikk (på engelsk)
Vækstcenteret

**Vækstcenteret** er et senter for bevissthetstrening i Danmark, hvor det undervises i meditativ praksis og i forskjellige former for selvutvikling. Senteret ledes av Jes Bertelsen, som i 1982 sammen med Hanne Kizach grunnla stedet. Undervisningen ivaretas av en gruppe med faste undervisere, samt gjestelærere.

Grunnlaget for undervisningen bygger på Jes Bertelsens ideer og 25 års systematisk pedagogisk utviklingsarbeid, utmyntet i Vækstcenterpedagogikken. Pedagogikken legger vekt på å skille mellom selvutvikling, terapi og meditasjon, og inneholder et menneskesyn som blant annet omfatter en ikke-vitenskapelig energiforståelse, tro på reinkarnasjon og overnaturlige evner.

Vækstcenteret er organisert som en næringsdrivende stiftelse med basis i kursvirksomhet. Stiftelsens formål er å støtte utviklingen og formidlingen av Vækstcenterpedagogikken. Verdigrunnlaget bygger på en respekt for demokratiske styreformer, det kristne kulturgrunnlag, anerkjennelse av likhet mellom kjønnene og åpenhet for en vitenskapelig innfallsvinkel til psykologisk og spirituell utvikling. Bertelsen er ansatt av stiftelsen og mottar lønn tilsvarende en folkehøyskolerektor. Stiftelsens regnskap er tilgjengelig gjennom den danske Ervervs- og Selskapsstyrelse.

Vækstcenteret definerer seg selv som et moderne og åpent «legkloster». Av danske religionsforskere beskrives Bertelsen og de som aktivt forholder seg til stedet, som «Jes Bertelsen–bevegelsen». Dette er dog ikke en betegnelse som har fått alment innpass. Av kristent funderte kritikere, kalles Vækstcenteret for en nyreligiøs sekt.

Vækstcenterfellesskapet består av ca. 60 voksne, også kalt fastboende. Stedet drives av frivillig arbeid, primært av de fastboende, samt fra de som gjester stedet. Det er årlig ca. 1000 mennesker som benytter seg av Vækstcenterets kurs- og undervisningstilbud, hvorav mange kommer fra Norge. Hovedvekten av de som er tilknyttet Vækstcenteret, er mennesker som profesjonelt arbeider med andre mennesker, for eksempel psykologer, behandlere, undervisere, konsulenter og leger. Derutover er det typisk kunstnere, arkitekter og andre som arbeider kreativt.

## Referanser


## Eksterne lenker
* Vækstcenteret
Arendal (Göteborg)

**Arendal** er en bydel i området Torslanda i Göteborg i Sverige. Bydelen Arendal i Göteborg er mest kjent for det nå nedlagte skipsverftet *Arendalsvarven*. 

I dag er verftsområdet et stort industriområde med mange ulike bedrifter, bl.a. med hovedkontor og utviklingsavdeling for Volvo Bussar. Her ligger også Volvo Museum, museet for Volvos personbiler.
Handelsbalanse

**Handelsbalansen** (også kalt **nettoeksport** (**N<sub>X</sub>**)) er differansen mellom et lands eksport og import av varer og tjenester.

Handelsbalansen vises ofte slik i matematisk form (X = eksport, Q = import): NX = X - Q

## Handelsbalansen i Norge

Tall hentet fra Statistisk sentralbyrå

## Se også
* Bruttonasjonalprodukt
* Driftsbalanse

## Referanser
Tallus

**Tallus** (*thallus*) er en botanisk betegnelse for plantekroppen hos noen flercellede organismer der vevene ikke er differensiert i organer. Det vil si at de ikke danner rot, stengel og blad, slik for eksempel karplanter gjør. Alger, sopper, lav, og noen slimsopper og levermoser faller i denne gruppen av organismer. Ordet kommer fra gresk og betyr «ungt skudd». Slike organismer ble tidligere samlet i den polyfyletiske gruppen talofytter.

Noen karplanter som vokser i vann, som andemat og Podostemaceae, har sekundært mistet organer. Disse plantene betegnes som talloide.

På enkelte lavarter kan tallus være skorpeformet og så hardt festet til underlaget at det er vanskelig å få løsnet. Andre arter, typiske bladlavarter, har gjerne en bladlignende tallus – mer eller mindre innskåret – med tydelig forskjell på over- og underside. Disse er ofte løsere festet til underlaget med et eller flere festepunkt.

## Hypotallus
**Hypotallus** (*hypothallus* ) eller **hyfevev** er en steril matte av soppvev som vokser under tallus, nærmest et substratet. Det er en viktig karakter for kartlaver (*Rhizocarpon*), fordi areolene og fruktlegemene stammer fra hypothallus, men finnes også hos mange andre skorpelav.

## Referanser
Umba (by i Russland)

**Umba** (russisk: Умба, kildinsamisk: *Уммьп*, *Ummp*) er en bymessig bosetning i Murmansk oblast i Russland. Den ligger sørvest på Kolahalvøya, der hvor elva Umba løper ut i Kandalaksjabukta. Umba hadde  (folketelling 2002: 6&nbsp;497, folketelling 1989: 8&nbsp;309).

## Referanser


## Eksterne lenker
*
Umba

**Umba** kan referere til:
*Umba (by i Russland), en by på Kolahalvøya i Russland.
*Umba (elv i Russland), ei elv på Kolahalvøya i Russland.
*Umba (elv i Tanzania), ei elv i Tanzania.
*Umbadalen, et dalføre i Tanzania.
*Umbasafir, en safir fra Tanzania.
*Umba (by i Papua-New Guinea), en mindre by og flyplass på Papua New Guinea.
Spålen

**Spålen** er en innsjø i Ringerike kommune, beliggende i den nordlige delen av Nordmarka, på grensen til Krokskogen. Spålen inngår i Spålen-Katnosa naturreservat. Vannet er langstrakt og har det trange Nautsundet midt på. Arealet er 0,93 km², og magasinet er på 2,1 millioner m³ vann. Demningen ble bygd i 1883. Fra Spålen renner Spålselva til Katnosa, og er således en av kildene til Maridalsvannet. Spålen har fiskebestander av ørret, sik og abbor.
__NOTOC__
## Se også
* Spålen-Katnosa naturreservat

## Referanser




## Litteratur
*Sverre Grimstad: *Nordmarka – merker og mysterier*. Andresen og Butenschøn Oslo 2008. ISBN 978-82-7981-053-7

## Eksterne lenker
* Skiforeningens bilder og presentasjon av Spålen i Markadatabasen 
* Flere bilder
* Zoombart kart over Spålen
* Erling Kagges favorittsted
Stjernedanio

**Stjernedanio** eller **galaxyrasbora** (*Danio margaritatus*, tidligere også kalt *Celestichthys margaritatus* og *Microrasbora* sp. «Galaxy») er en ny art karpefisker (beskrevet i 2007) som kun er funnet i Inle-sjøen i Burma på en høyde over 1000 moh. 
Habitatet er en del av Salween-vassdraget.
Den ble oppdaget i 2006 og ble snart tilgjengelig i akvariehandelen hvor dens beskjedne størrelse og sterke farger øyeblikkelig gjorde den til en salgssuksess. 

Det var tidligere den eneste arten i slekten *Celestichthys*, og dermed verken en *[[Microrasbora]]* som antydet av det midlertidige artsnavnet, eller en *[[Rasbora]]* som antydet av populærnavnene. Senere undersøkelser av artens DNA har vist at den tilhører slekten *[[Danio]]*.

Fisken lever i relativt kjølig (22-24 °C), alkalisk vann, i små, grunne dammer, sjelden dypere enn 30 cm. 
Den anbefales ofte for små akvarier.

Stjernedanio ligner mye på *[[Microrasbora erythromicron]]* i utseende.

Innen seks måneder etter at den hadde dukket opp i akvariehandelen, ble fisken så sjelden at samlere kun fikk samlet «noen få dusin fisk hver dag». Dette var imidlertid ikke forårsaket av fangst for akvariehandelen, men på grunn av lokale utbyggingsprosjekter som truet fiskenes habitat.
Noen akvarister har klart å drette opp denne arten, men nesten alle fiskene som selges i dag er viltfangede. 
Det britiske akvariebladet Practical Fishkeeping ba derfor om at bare akvarister som er forberedt på å drette opp fisken burde kjøpe fisk som de ser til salgs. Dette var for å redusere presset på ville bestander. 
Senere har flere nye, livskraftige bestander av arten blitt oppdaget nær Hopong.

Burma forbød eksport av arten i 2007, men det er uklart hvorvidt dette forbudet følges opp. 

## Eksterne lenker
* 
* 
*  ''Celestichthys margaritatus'' - danios.info
*  The next big thing: ''Microrasbora sp.'' Galaxy - Practical Fishkeeping
Dadeldhura (distrikt)

**Dadeldhura** er et av Nepals 75 distrikter. Kanchanpur ligger i *den Fjernvestlige regionen*, *Mahakali sone*.

Areal er 1 538 km². Folketall i 2001 var 126 162.

Dadeldhura ligger i den vestligste delen av Nepal, med vestgrense mot den indiske delstaten Uttarakhand. Distriktet ligger i det nepalere kaller *åsene*. I nord grenser det mot Baitadi, i nordøst mot Doti, i sørøst mot Kailali og i sør mot Kanchanpur.

Hovedstad er Daadeldhura.

Største by er Amargadhi, som i 2005 hadde omtrent 19 015 innbyggere. 

Distriktet skal ha 20 *landsbyutviklingskomiteer* (Village Developtment Comitee (VDC), et administrativt nivå som nærmest kan sammenliknes med *landkommuner), og 1 bykommune. 

Bybefolkninga i 2001 var 14,6 %.

Forventa levealder 56,6 år, barnedødelighet pr. 1 000 fødte 90,5, folk uten tilgang til reint drikkevann 43,3% (tall fra 2001), leger 3 ([[2002]]).

Høykaste-befolkning 72,99%, [[dalit]] 19,67%.

Den fjernvestlige delen av Nepal er minst utvikla og fattigst i hele landet, med flest underernærte barn og høyest andel som lever under [[fattigdomsgrensa]].

Befolkninga i distriktet var tradisjonelt [[nepali]]-talende [[khas kura]], som i nyere tid i stor grad har gått over til å være særlig [[chhetri]]-kaste.

Særegent for et distrikt av denne typen, er den veldige tilbakegangen for [[hinduismen]] som viste seg mellom folketellingene i 1991 og 2001: fra 99,7% til 55,3%. Økninga av gruppa *amdre'' er like fantastisk: fra 0,1% til 44,3%.

## Referanser


## Eksterne lenker
* 
* Kart over Dadeldhura-distriktet
* Kart med helsestatistikk (på engelsk)
Fred Durst

**William Frederick Durst** (født 20 august 1970 i Jacksonville, Florida i USA) er frontfigur og vokalist i bandet Limp Bizkit. Han står også bak filmer som The Education of Charlie Banks med Jessie Eisenberg og Jason Ritter og fotballfilmen The Longshots med Ice Cube.

## Referanser


## Eksterne lenker
* 
* 
* 
*
Practical Fishkeeping

***Practical Fishkeeping*** (også kjent som **PFK**) er Storbritannias mestselgende tidsskrift om akvaristikk.
Det kommer ut hver fjerde uke. Det dekker hovedsakelig tropisk ferskvann og saltvann året gjennom, og leverer noe stoff om dam og kaldtvannsfisk gjennom sommermånedene.

Bladet kom først ut i 1966 under tittelen *Pet Fish Montly* som ble endret til Practical Fishkeeping tidlig i 1980-årene.

## Eksterne lenker
* Practical Fishkeeping – offisiell side
Klatrer (syklist)

I sykling er en **klatrer** eller **klatre-spesialist** en rytter som er spesielt dyktig på å forsere svært bratte stigninger, som de man finner i ritt som går i fjellområder.

## Klatrernes rolle

I bratte stigninger synker gjennomsnittsfarten, fordelen av å ligge i dragsuget bak en annen rytter reduseres og viktigheten av å sette  et gruppetempo øker. En god klatrer tilpasser farten sin og velger den beste linjen i en stigning, noe som gir rytterne bak en lettere jobb. Hvis gruppa opprettholder et høyt tempo, blir det vanskeligere for en rytter å angripe og bryte løs fra feltet.

En annen viktig del av taktikken ved klatring gjelder angrep og mot-angrep. Klatrerne bruker sine overlegne ferdigheter til å angripe og rykke i fra på en stigning og dermed skape distanse mellom seg selv og motstanderne, vel vitende om at kun andre klatre-eksperter klarer å holde følge, eller simpelthen holder et høyere tempo som de øvrige rytterne ikke klarer å holde.

Et vellykket rykk kan sikre en rytter seieren i rittet/etappen hvis det er målgang på toppen av en stigning, men også i ritt der målgang ligger på en flat strekning hvis rytterne klarer å skape seg et stort nok forsprang på klatringen, og holde denne avstanden inn til mål. Klatre-etapper og tempoetapper er avgjørende faktorer i lange etapperitt.
Tidaholm Bruk

**Tidaholms bruk ** er et tidligere svensk jernverk, valseverk, vognmakeri og lastebilsprodusent som holdt til i Tidaholm. 

Tidaholms bruk fikk tillatelse til å drive jernverk i 1799. Bruket hadde et eget vanndrevet valseverk. 

På 1800-tallet produserte de bl.a. vogner, ofte av eksklusiv kvalitet. 

I 1903 produserte de den første bilen, «Tor I». Det var en 2-sylindret lastebil med 10 hk, og toppfart på 15 km/t. 

Fra 1906 startet de med mindre produksjon av lastebiler. Fram mot 1920 økte produksjonen til ca. 150 lastebiler i året. 

De produserte kun 4 personbiler, i perioden 1911-16. 

I 1932 havnet firmaet i økonomiske problemer, og ble begjært konkurs i 1934. Statsminister Per Albin Hansson ga Bofors beskjed om å gå inn som eiere i det nystartede selskapet *AB Tidaholmsverken*. Dette selskapet fortsatte driften i Tidaholms lokaler. 

Tidaholm produserte først og fremst spesialkjøretøy som brannbiler, lastebiler, brannbiler o.l. De leverte også panserbiler til det svenske forsvaret; «Modell 26» og «Modell 31».

De produserte også jernbanemateriell. 

## Kilder
*Tidaholm – privat side
Gylippos

**Gylippos** var en spartansk strategos i det 5. århundre f.Kr. Han var sønn av Klenadridas som ble utvist fra Sparta for å akseptere athenske bestikkelser i 446 f.Kr. og slo seg ned i Thurii. Hans mor kan ha vært helot. Da Alkibiades oppfordret spartanerne til å sende en general for å lede den siracusiske motstanden mot den athenske ekspedisjonen, ble Gylippos utnevnt (414 f.Kr.), og hans ankomst var et vendepunkt i kampen. Han var vågeligere enn Nikias, den athenske kommandanten som han stod ovenfor, og han klarte å få overtaket ved å drive athenerne fra en nøkkelstilling og i realiteten brøt beleiringen. Da athenerne sendte Demosthenes med forsterkninger, ble også han beseiret av Gylippos, en seier som til slutt føre til det athenske felttogets nederlag i Siracusa.

Diodorus Siculus forteller at han fikk siracuserne til å dømme de fangede athenske generalene til døden, men der er også en bemerkning fra Filitos (Plutark, *Nikias*, 28), en siracuser som selv deltok i forsvaret, og Thukydid (vii. 86) om at han forsøkte, uten suksess, å redde livene deres, siden han ønsket å ta dem til Sparta som tegn på sin suksess.

Gylippos møtte som sin far, motgang i en finansiell skandale. Han ble betrodd av Lysander med en enorm sum som han skulle levere til eforene i Sparta, men han klarte ikke å motstå fristelsen til å berike seg selv og dro i eksil da han ble oppdaget. Han ble dømt til døden i sitt fravær.

## Eksterne lenker
* Livius, Gylippus  av Jona Lendering
Sam Rivers

**Samuel Robert Rivers** (1977–2025) var en amerikansk musiker.

Han var bassist og en av de grunnleggende medlemmene av det amerikanske bandet Limp Bizkit.

## Referanser


## Eksterne lenker
* 
* 
*
Magne Dybvig

**Magne Johan Dybvig** (født 1940) er en norsk filosof.

Dybvig er fra Stavanger og var elev ved Kongsgård skole i Stavanger.

Han var professor i filosofi ved NTNU til han gikk av med pensjon. Han har arbeidet særlig med felter som fenomenologi, analytisk filosofi, sinnsfilosofi og metafysikk. Han er far til filosofen Dagfinn Dybvig og de har sammen gitt ut læreboken til examen philosophicum "Det tenkende mennesket" (Tapir Akademisk Forlag: 2003) som brukes ved NTNU.

I perioden 1990–1992 var han rektor ved Den allmennvitenskapelige høgskolen (AVH), som ble en del av NTNU i 1996.

## Referanser


## Eksterne lenker
Tanahun (distrikt)

**Tanahun** er et av Nepals 75 distrikter.

Tanahun ligger i *Vestregionen* i *Gandakhi Sone*.

Areal er 1 546&nbsp;km². Folketall i 2001 var 315 237.

I vest grenser Tanahun mot Syangja, i nordvest mot Kaski, i nord mot Lamjung, i nordøst og øst mot Gorkha, i øst mot Chitwan og i sør mot Nawalparasi.

Tanahun ligger i det som i Nepal kalles åsdistriktene.

Hovedstad er Damauli.

Største by er Byas, som i 2005 hadde ei befolkning anslått til 31 826.

Antall distriktsutviklingskomiteer 46. Bykommuner 1. Bybefolning i 2004 9,8 %.

Forventa levealder 68,8 år, barnedødelighet pr. 1 000 fødte 33,4, uten tilgang til reint vann 37,4 % (tall fra 2001), leger 4 (2002).

Parbatiya-befolkning 27,31 %, dalit 15,17 %, buddister 15,0 %, muslimer 1,0 % (tall fra 2001).

Mange i distriktet er gurung-folk. Darai, et mindre folk som er i slekt med tharu, har bosetninger i distriktet særlig i Damauli og langs bredden av *Madi-elva*, der de driver mye med fiske fra båt.

## Referanser


## Eksterne lenker
* Kart over Tanahu-distriktet
* Kart med helseindikatorer (på engelsk)
Szczecinek

**Szczecinek** er en by i Nordvest-Polen, den har  innbyggere (2021). Den ligger ved innsjøen Trzesiecko (i Oders nedbørfelt).
Kommunikasjonene i byen er gode og kollektivtransporten besørges av lavgulvbusser fra nord til øst. Det er totalt 11 linjer hvorav 7 går innenbys og 4 går utenbys. Kommunikasjonen til byen besørges hovedsakelig av PKP og PKS.
Nærmeste flyplass er Szczecin eller Poznan.

Byen ligger rundt 600 kilometer fra hovedstaden Warszawa.

## Referanser


## Eksterne lenker
*
Obie Trice

**Obie Trice III** (født 14. november 1977) er en amerikansk rapper fra Detroit, Michigan. Han har jobbet med blant andre Eminem, Busta Rhymes og Dr. Dre. Obie Trice Har gitt ut tre soloplater :
CHEERS (2003) og Second Round's On Me (2006)
The hangover (2015)

## Referanser


## Eksterne lenker
* 
* 
* 
*
Dagfinn Dybvig

**Dagfinn Døhl Dybvig** (født 1972) er en norsk filosof. Han tok hovedfag i filosofi i 1996 og ble dr. art. i 2007 ved NTNU. Han var tidligere ansatt som i en åremålsstilling som instituttleder ved Institutt for filosofi og religionsvitenskap ved NTNU 2013–2017.

Dybvig var før dette førsteamanuensis ved Handelshøgskolen i Bodø og stipendiat i filosofi ved NTNU. Han har arbeidet særlig med den amerikanske filosofen Stanley Cavell. Han er sønn av filosofen Magne Dybvig som han har utgitt læreboken til examen philosophicum *Det tenkende mennesket* (Tapir Akademisk Forlag: 2003) sammen med.

Dybvig jr. vikarierte i Helge Høibraatens fravær i Tyskland som leder av Vitenskapsteoretisk Forum ved NTNU.

## Publikasjoner
Dybvig har skrevet følgende bøker:

* *Det tenkende mennesket* () sammen med Magne Dybvig
* *Tanke og handling* ()
* *Etikk for økonomifag* ()

## Referanser


## Eksterne lenker
* 
*  Dagfinn Dybvig, ansattprofil hos NTNU
* 
* 
*
PKS

**PKS** (*Przedsiębiorstwo Komunikacji Samochodowej*) er et av de største busselskapene i Polen. Det var inntil nylig heleid av den polske staten, men er nå delvis privatisert. Rutenettet dekker nesten hele landet, og selskapet tilbyr både lokaltransport og langdistanseruter.

Rutetidene kan være svært gode, men også svært begrenset og spenner fra 1-2 avganger om dagen til 8-9 avganger i timen.
Det vanligste er timesavganger mellom de store byene.
Dette kan være et godt alternativ dersom togene til PKP skulle være fulle, spesielt om sommeren.
Bussparken er for det meste fra 60- og 70-tallet, men det finnes også nyere busser med lavgulv og dobbeldekkere i de store byene på mellomdistanse- og kortdistanserutene.

## Eksterne lenker
* PKS rutetider
Camilla Läckberg

**Jean Edith Camilla Läckberg Sköld** (en periode Eriksson), (født 30. august 1974)  er en svensk forfatter. 

Hun er utdannet siviløkonom og bor med ektemannen Simon Sköld og fire barn på Södermalm i Stockholm. Läckbergs kriminalromaner er lagt til Fjällbacka i Bohuslän, der forfatteren selv vokste opp. Gjennomgangspersoner er forfatteren Erica Falck og politimannen Patrik Hedström, med Hedströms kolleger ved Tanumshede politistasjon i biroller. Romanene *Isprinsessan* og *Predikanten* er filmatisert av SVT2, med planlagt premiere i 2007.

Flere av Läckbergs bøker har toppet bestselgerlisten i hjemlandet. Hun har solgt over tre millioner eksemplarer bare i Sverige, og er oversatt til seks språk.

## Bibliografi
* *Isprinsessan* (2003)
* *Predikanten* (2004)
* *Stenhuggaren* (2005)
* *Olycksfågeln* (2006)
* *Tyskungen* (2007)
* *Snöstorm och mandeldoft* &ndash; kortroman for ukebladet Allas juleummer 2006, senere trykt i begrenset opplag og utgitt som lydbok (2007)
* *Smaker från Fjällbacka* &ndash; kokebok (2008)
* *Sjöjungfrun* (2008)
* *Fyrvaktaren* (2009)
* *Änglamakerskan* (2011)
* *Super-Charlie* (2011)
* *Super-Charlie & mormorsmysteriet* (2013)
* *Super-Charlie & gosedjurstjuven* (2013)
* *Super-Charlie & monsterbacillerna* (2014)
* *Løvetemmeren* (2015)
* *Heksen* (2017)
* *Gullburet* (2019)
* *Vinger av sølv* (2020)
* *Nådeløse kvinner* (2021)
* *Gå i fengsel* (2021)
* Gjøkungen (2023)

## Oversettelser til norsk

Alle bøker nevnt over er utgitt som Lydbok.

## TV-opptredener
Sammen med Denise Rudberg var hun programleder i litteraturprogrammet *Läckberg & Rudberg* vinteren 2007/2008. 
* 2007 – *Läckberg & Rudberg* (TV-serie). Litteraturprogram.
* 2010 – *Välkommen åter* (TV-serie). Spilte i en episode.
* 2012 – *Let's Dance*. Nr 4 av 10 deltakere.
* 2017 – *Klassfesten* (TV-serie)

## Priser og utmerkelser (utvalg)
* Grand Prix de Littérature Policière (fransk) 2008 for *Isprinsessan*
* Folkets litteraturpris (svensk) 2006
* SKTFs pris-årets forfatter (svensk) 2005
* Silverpocket (svensk) 2005, for *Isprinsessan*

## Referanser


## Eksterne lenker
* 
* Deckarmamma, Camilla Läckbergs blogg
*  
* Intervju på TV4
* Gyldendals forfatterside
Jernbanebro

**Jernbanebro** er en bro utformet slik at jernbanetog kan kjøre over.  

Denne typen broer setter ekstra krav til stivhet i konstruksjonen. Fordi selve togene veier atskillig mer enn biler, må materialene tåle store trykk- og strekkrefter.

## Gjennomgående ballast
På moderne broer legges det gjennomgående ballast av gradert pukk. Dette fordi at det skal være en fjærende virkning langs hele jenbanetraseèn. En vil da kunne hindre at det blir endringer i underlaget forårsaket av ujevnheter (rykk og vindskjevheter). En vil da kunne kjøre høyhastighetstog over broene uten å måtte redusere farten.
  
## Eksterne lenker
* Europas jernbanebroer undersøkes
Den lakoniske krig

Den **romersk-spartanske krig** eller **lakoniske krig** (195 f.Kr.) var en konflikt mellom den greske  bystaten Sparta og en koalisjon bestående av Roma, det akhaiske forbund, Pergamon, Rhodos og Kongeriket Makedonia.

Under den andre makedonerkrig (200-196 f.Kr.), hadde Makedonia gitt Sparta kontroll over Argos, en viktig by på Egeerkysten av Peloponnes. Spartas forlengede okkupasjon av Argos mot slutten av krigen, ble brukt av romerne og dets allierte til å rettferdiggjøre en krigserklæring. Den anti-spartanske koalisjonen beleiret Argos, tok den spartanske marinebasen ved Gytheio og gikk  snart til angrep på selve Sparta. Til slutt førte forhandlinger frem til fred på Romas vilkår, der Argos og de kystliggende byene i Lakonia ble løsrevet fra Sparta. Sparta måtte i tillegg betale krigserstatning til romerne de neste åtte årene. Argos ble medlem i det akhaiske forbundet, og de lakoniske byene ble plassert under akhaisk beskyttelse.

Som et resultat av krigen mistet Sparta sin posisjon som den dominerende makten i Hellas. Alle påfølgende forsøk fra Spartas side på å rette opp de tapene byen hadde lidd feilet, og Nabis, den siste herskeren, ble til slutt myrdet. Like etterpå ble Sparta, mot sin vilje, også medlem av det arkhaiske forbund, og bystatens århundrelange politiske uavhengighet var slutt.
Saint John Capisterre

**Saint John Capisterre** er et *parish* (distrikt) på øya Saint Kitts i øystaten Saint Kitts og Nevis.
Stian Birkeland

**Stian Birkeland** (født 1980) er en norsk tidligere fotballspiller.

Han spilte syv sesonger for Follo Fotball, hvorav to som kaptein, og scoret 21 mål på 143 kamper før han fikk kontrakten annullert etter nedrykket. Han gikk deretter til Løv-Ham hvor han spilte i to sesonger. Også Moss Fotballklubb viste interesse for Birkeland, men Løv-Ham trakk det lengste strået. Etter at Knut Walde ble solgt midt i 2007-sesongen ble Birkeland kaptein for Løv-Ham.
 
Etter sesongen 2008 gikk han til Drøbak/Frogn. Birkeland spiller som regel sentral midtbane. Han overtok som hovedtrener i Drøbak/Frogn etter at Espen Haug ble fritatt fra sine oppgaver som A-lagstrener 18. juni 2009. Birkeland overtok DFI Fotball sammen med den tidligere DFI-spilleren Knut Norem samme dag. DFI rykket ned  i sesongen 2009. Stian Birkeland forlot DFI ettet den dårlige sesongen. Den 31. august 2010 ble det offentliggjort at Stian Birkeland var klar for Moss FK., hvor han ble ut sesongen.

## Referanser


## Eksterne lenker
*
Saint Mary Cayon

**Saint Mary Cayon** er et *parish* (distrikt) på øya Saint Kitts i øystaten Saint Kitts og Nevis.

## Eksterne lenker
*
Saint Anne Sandy Point

**Saint Anne Sandy Point** er ett av de 14 distriktene (*parishes*) i landet Saint Kitts og Nevis. Distriktet ligger på øya Saint Kitts.

## Eksterne lenker
*
Obliteration

**Obliteration** er et death metal band fra Kolbotn, Akershus.

Bandet ble dannet i 2001. Obliteration spiller musikk inspirert av sen 80-talls og tidlig 90-talls death metal. Bandet tar også mye inspirasjon fra doom metal og thrash metal. De vant Spellemannprisen 2018 i klassen metal for albumet *[[Cenotaph Obscure]]* og ble i tillegg nominert til Spellemannprisen 2013 for *Black Death Horizon*.

## Medlemmer
*Sindre A.F. Solem &ndash; Vokal
*Kristian Valbo &ndash; Trommer
*Arild M. Torp &ndash; Gitar
*Didrik Telle &ndash; Bass

## Utgivelser
** Demo 2004*
**Total Fucking Obliteration* –  Dupliate Records / Sounds Of Unity (2005) EP
**[[Perpetual Decay]]* – Tyrant Syndicate Records (2007)
**Nekropsalms* – Fysisk Format (2009)
**Oslo We Rot* – Unborn Productions (2010), splitt med Execration, Diskord og Lobotomized
* *Goat Skull Crown* Indie Recordings (2013) EP
* *Black Death Horizon* Indie Recordings (2013)
* *Cenotaph Obscure* Indie Recordings (2018)

## Referanser


## Eksterne lenker
* 
*
Hallagerbakken skole

**Hallagerbakken skole** er en 1-7 skole (barneskole) beliggende øst i Oslo ved Holmlia i bydel Søndre Nordstrand. Den dekker områdene i Holmlia: Hallagerbakken, Gamlelinja, delvis Ravnåsen og Ravnkroken, Asperud, delvis Sloreåsen.

Mottoet «Sammen for læring» peker på skolens forventning til at elever, lærere og foresatte, godt støttet av Aktivitetsskolen, tar samarbeidet om elevenes læring og utvikling på alvor. 

På områdene tilpasset opplæring, resultatoppfølging, arbeidsmiljø, trivsel og skole/hjem samarbeid skårer Hallagerbakken skole langt over Oslogjennomsnittet i forbindelse med brukerundersøkelsen. På spørsmål om Aktivitetsskolens innhold, trivsel og trygghet er det en markant fremgang. Foresatte uttrykker stor grad av tilfredshet med tilbudet og 83 % er fornøyd med aktivitetsskolens bidrag til elevenes faglige utvikling. 

Faktisk er Aktivitetsskolen Hallagerbakken den Aktivitetsskolen i Oslo som går mest frem på brukerundersøkelsen i forhold til aktivitetstilbud og faglig utvikling. Dette viser brukerundersøkelsen  for 2011. 

Skolen har ca. 54 % minoritetsspråklige elever. Den ligger på Hallagerbakken og avgir elever til Holmlia ungdomsskole.

## Rektorer
* 2021-: John Myrlund (fra Bjørnsletta skole)
* 2005-2020: Merete Mohn

## Eksterne lenker
*
Moa

:*Må ikke forveksles med den tidligere [[Folkerepublikken Kina|kinesiske]] lederen [[Mao Zedong|Mao]]*

**Moa** eller **MOA** kan vise til:

## Dyr
* Moa (fugl) i gruppen moafugler (Dinornithiformes) &ndash; en utdødd gruppe fugler

## Geografi
* Moa (elv) &ndash; ei elv i Guinea, Liberia og Sierra Leone
* Moa (Oppdal) &ndash; ei elv i Oppdal kommune i Sør-Trøndelag
* Moa (Ålesund) &ndash; et sted i Spjelkavik bydel i Ålesund

* Moa trafikkterminal &ndash; en bussterminal på Moa i Ålesund

## Personer
* Mohammed «Moa» Abdellaoue &ndash; norsk fotballspiller
* Moa Hjelmer &ndash; svensk friidrettsutøver

## Vitenskap
* Bueminutt, på engelsk kalt «minute of angle», forkortet MOA.

## Annet
* Moa (film) &ndash; en film fra 1986.
* Amfi Moa &ndash; et kjøpesenter i Spjelkavik bydel i Ålesund
CityTaxi

**CityTaxi** var et norsk drosjeselskap som hadde ca. 50 biler i trafikk i Oslo og Akershus. Daglig leder var Wilhelm Gustav Medel Clausen som selv besatt 20 av de 50 drosjeløyvene tilknyttet sentralen. CityTaxi startet opp 18. januar 2005 med 15 løyver. Løyvenummerserien til CityTaxi startet på A-7000.

Mange drosjeeiere forlot sentralen de siste årene sentralen var i drift på grunn av økonomisk rot. City Taxi var kjent for sine svært høye priser, og betalingsproblemer. De skal ha gått konkurs minst seks ganger, men blitt starter opp igjen. Selskapet hadde på sitt beste ca. 160 løyver i Oslo og Akershus i 2008.

## Eksterne lenker
* CityTaxi
Christiania Taxi

**Christiania Taxi as** er et norsk drosjeselskap etablert av norsk-pakistanere i Oslo den 1. august 2006 som byens femte drosjesentral. 

Selskapet er registrert som aksjeselskap under bransjen *drift av gods- og transportsentraler*. 

De er etablert i Norges 3 største byer : Oslo, Bergen og Trondheim. 

Selskapets hjemmeside adresse er : www.02365.no 

Telefonnr for booking : 02 365.  

## Eksterne lenker
* Christiania Taxi
Megawati Sukarnoputri

**Megawati Sukarnoputri** (født 23. januar 1947 i Yogyakarta) er en indonesisk politiker. Fra juli 2001 til oktober 2004 var hun landets president. 

I landets første direkte presidentvalg, i oktober 2004, tapte hun i andre valgomgang for utfordreren og etterfølgeren Susilo Bambang Yudhoyono.

Megawati Sukarnoputri stilte som presidentkandidat ved valget i juli 2009, men tapte for sittende president Susilo Bambang Yudhoyono. Sammen med den tredje presidentkandidaten hevdet hun at valget hadde store uregelmessigheter, og krevde at Yudhoyonos valgseier måtte annulleres. I august 2009 ble kravet avvist av Indonesias forfatningsdomstol.

## Referanser
Nicolás Massú

**Nicolás Alejandro Massú Fried**  (født 10. oktober 1979 i Viña del Mar, Chile) er  en chilensk   profesjonell tennisspiller.

Nicolás Massú ble profesjonell  på ATP-touren i 1997. Han har frem til november 2006 vunnet seks ATP-seiere i singel, den første vant han i 2002 i Buenos Aires. Han ble  i november 2006 ranket på 44.-plass i singel. Hans beste ranking var i  september 2004, da ble han ranket på 9.-plass i verdensrankingen.

Massú tok sammen med Fernando González Chiles første OL-gull noensinne da de vant  dobbelturneringen i Sommer-OL 2004. Dagen etter vant Massú sitt andre gull da han vant over Mardy Fish i singelfinalen.

## Referanser


## Eksterne lenker
*
The Hertz Corporation

**The Hertz Corporation** (også kjent som **Hertz Rent A Car**) er et amerikansk bilutleieselskap, med  filialer i USA, og  på verdensbasis.

The Hertz Corporation ble grunnlagt av Walter L. Jacobs i 1918, som startet en bilutleievirksomhet i Chicago med et dusin Ford Model T. I 1923 solgte Jacobs virksomheten til John D. Hertz, president i Yellow Cab og Yellow Truck and Coach Manufacturing Company, som endret navnet til *Hertz Drive-Ur-Self System*. Selskapet har hatt en rekke eiere, inkludert General Motors, United Airlines og Ford Motor Company.

Selskapet begjærte seg konkurs 22. mai 2020 som følge av inntektsfall under koronapandemien. Etter restrukturering ble selskapet tatt ut av konkursbeskyttelse 1. juli 2021.

## Referanser


## Eksterne lenker
* 
* The Hertz Corporation, selvpresentasjon på norsk
Haspelsnelle

En **haspelsnelle** er en type fiskesnelle som «hasper» inn snøret på en åpen spole ved hjelp av en roterende bøyle. Spolen beveger seg samtidig ut og inn i lengderetningen for å fordele snøret på riktig måte på denne. Før utkast felles bøylen manuelt til siden slik at snøret lettest mulig kan forlate spolen. Snøret kontrolleres nå vanligvis med en fingertupp, og slippes i slutten av kastebevegelsen. Før innsveiving felles bøylen tilbake til «lukket» stilling. Til hjelp ved uttretting av større fisk er snellen, som de fleste fiskesneller, utstyrt med en spolebrems som justeres ved hjelp av et hjul foran eller bak på snellen. Snellen festes på undersiden av fiskestangen, og man kan som regel velge om man vil ha sveiven på høyre eller venstre side.

Den åpne haspelsnellen er den mest brukte snelletypen i dag, og produseres i størrelser tilpasset de fleste typer fritidsfiske, alt fra det letteste meitefiske til det tyngste laksefiske. På grunn av større snørekapasitet egner likevel multiplikatorsnellen seg bedre til bl.a. trolling og havfiske enn haspelsnellen.
## Referanser
Manang (distrikt)

**Manang** er et av Nepals 75 distrikter.

Manang  ligger i *Vestregionen*, *Gandakhi sone*.

Hele distriktet ligger i Himalaya. Laveste punkt ligger på 1 880 moh., høyeste på over 8 000.

Areal er 2 246&nbsp;km². Folketall i 2001 var 9 587. Manang er det distriktet i Nepal som har minst folketall.

I vest grenser Manang mot Mustang, i nord mot Kinas autonome område Tibet, i øst mot Gorkha, i sørøst mot Lamjung og i sørvest mot Kaski.
Manang regnes til høyfjellsdistriktene i Nepal.

Hovedstad er *Chame*.

Antall distriktsutviklingskomiteer 13. Bykommuner 0.

Manangs lille befolkning er dominert av folkegrupper med tibetansk kultur, som dyrker tibetansk buddhisme. Blant dem fins også gurung.

Passet *Thorung La* i 5&nbsp;415 ms høyde forbinder Manang med distriktet Mustang, på ruta mellom byene *Manang* og *Muktinath*.

## Referanser


## Eksterne lenker
* Kart over Manang-distriktet
* Kart med helseindikatorer (på engelsk)
Søkke

**Søkke** er en samlebetegnelse på lodd som brukes til å senke fiskeredskapen med. Hovedoppgaven er å bringe agnet ned til riktig dyp, og å evt holde det på plass på ønsket sted. Søkker blir også kalt jarstein, jernstein, harpestein, garnstein eller notstein. Et søkke lages av et tungt materiale for raskt å synke ned mot bunnen. I de tidligste tider var steinsøkker mest brukt, senere ble søkker av tegl/keramikk brukt. Og i nyere tid er det mest blylegeringer og i mindre grad jern/stål som brukes.

Det finnes flere typer søkker:
* Splitthagl – små blyhagl som klemmes fast på senen
* Kulesøkker – små kuler som senen løper igjennom til glidende meite
* Dråpesøkker – mer eller mindre dråpeformede, med en ring el.l. på toppen. Til all slags meite. Størrelser fra 5-500g
* Sigarsøkker – sigarformet; med et øye i hver ende for å knytes fast i sene i begge ender.
* Slangesøkker – ett søkke i enden av en plastslange. Brukes i elv med dårlig bunn (mye steiner det er lett å sette fast et dråpesøkke i).
* Havfiskesøkker – forskjellige varianter for å få agnet ned gjennom flere hundre meter strøm.
* Surf-søkker – spesialsøkker for å kaste langt og å få søkket til å ligge rolig
* Søkker for bunnsnører var før ofte doble, ved at der var to innstøpte messingstenger som fortommene ble festet til. 
* Fiskegarn og  -nøter er utstyrt med søkker kombinert med flottører (flæ) på motstående langside, for å holde redskapen loddrett.
Krok (andre betydninger)

En **[[krok]]** er en type verktøy som er buet  eller har en fordypning slik at den kan gripe, låse eller på annen måte feste eller holde seg til en annen gjenstand.

**Krok** kan ha flere betydninger:

* Båtshake, del av et redskap med skaft som det er festet en krok til
* Fiskekrok
* Krok (stengemekanisme), en enkel stengemekanisme som i dørkrok eller grindkrok
* Krok (håndtak), krumbøyd eller vinklet tre- eller metallstang som brukes som håndverktøy, redskap eller til å henge noe i
* Krok (trevirke) eller sjølgrodde emner av tre, et buet stykke treverk brukt til bygnings- og båtdeler, gjerne laget av et buet tre, en grein eller rot med passende vinkel og tykkelse
* Krok (plog), en bøyd ås på en ard (en plogtype)
* Kjelekrok, krok til å henge opp kjeler
* Kjøttkrok, krok brukt for å henge opp slakt
* Kleskrok, et oppheng for klær og liknende
* Løftekrok, krok brukt for å løfte en gjenstand
* Slepekrok, krok brukt for å taue en bil eller lignende
* Ulike typer skruer med krok:
** Trapeskrok
** Skruekrok / lampekrok
** Rosettkrok
** Øyeskrue
** Vinkelkrok
** Takkrok

## Anatomi

* Krok (anatomi), en vinkelaktig fordypning som i øyekrok og armkrok

## Arkitektur

* Krok (rom), et rom i en bygning dannet av to veggflater som møtes i en vinkel på mindre enn 180° (oftest 90°), et innvendig hjørne.

## Geologi

*Krok (elver), sving på en elv.
*Avkrok, et bortgjemt eller utilgjengelig sted

## Oveførte betydnigner
*«Krok», en gammel eller stakkarslig person
* I overførte betydninger som i
** å bli flink til noe: «…god krok skal bli»
** å gi opp: «kroken på døra»
** å få en kjæreste: «få på kroken»
** å bli satt fast i en diskusjon: «å bli trengt opp i en krok»

## Se også
* Knagg, gjenstand for å henge fra seg ting, for eksempel fra en hempe
Abel Muzorewa

**Abel Muzorewa** (1925–2010) var en zimbabwisk politiker og metodistbiskop. Muzorewa var statsminister i det såkalte Zimbabwe-Rhodesia noen måneder i 1979.

På 1970-tallet var Muzorewa leder for partiet United African National Council, som talte for ikkevold mot det rådende britiskdominerte hvite styret i Rhodesia. Partiet var det eneste lovlige partiet, ettersom Joshua Nkomos ZAPU og Ndabaningi Sitholes og Robert Mugabes ZANU drev geriljakrig. I mars 1978 undertegnet Muzorewa og andre nasjonalistledere en avtale om overgangsregjering til svart majoritetsstyre, men slik at et bestemt antall plasser i landets parlament skulle være forbeholdt landets hvite. Det første valget ble avholdt i 1979, og Muzorewa tiltrådte som statsminister. Joshua Nkomo og Robert Mugabe motsatte seg ordningen, og borgerkrigen fortsatte til det ble avholdt nyvalgt i februar 1980. I valget tapte Muzorewas UANC klart.

Abel Muzorewa stilte opp i presidentvalget mot Robert Mugabe i 1995, men tapte klart.

## Referanser